cyanic-selkie/wikianc huggingface dataset:
Άνταμ Γουντ
Σταδιοδρομία
Στη διάρκεια της διπλωματικής του καριέρας ανέλαβε ύπατος αρμοστής της Βρετανίας στην Ουγκάντα (2002-05) και στην Κένυα (2005-08). Προτού αποσυρθεί από το διπλωματικό σώμα το 2010, υπήρξε διευθυντής του Γραφείου της Κοινοπολιτείας του τομέα Αφρικής (Africa Director at the Foreign and Commonwealth Office) και διηύθυνε τις βρετανικές πρεσβείες στην Αφρική. Ο διορισμός του Γουντ ως Αντικυβερνήτη ανακοινώθηκε το Νοέμβριο του 2010 και η ορκωμοσία του έγινε στις 7 Απριλίου 2011.
Παραπομπές
Κατηγορία:Νήσος του Μαν
Τρυγώνα Τρικάλων
Η Τρυγώνα  ή Τρυγόνα είναι οικισμός της Θεσσαλίας στην Περιφερειακή Ενότητα Τρικάλων.
Γεωγραφικά - ιστορικά στοιχεία
Η Τρυγώνα βρίσκεται προς τα όρια με την Περιφερειακή Ενότητα Γρεβενών, στις νότιες πλαγιές του όρους Κράτσοβο (ή Βίγλα) σε υψόμετρο 790 μέτρα ενώ απέχει περίπου 27 χλμ. Δ.-ΒΔ. από την Καλαμπάκα (έδρα του δήμου), 57 χλμ. Δ.-ΝΔ. από τη Δεσκάτη και 58 χλμ. Β. από τα Τρίκαλα. Μέσα από το χωριό περνάει η ΕΟ Τρικάλων - Ιωαννίνων και αρκετά νοτιότερα ο χείμαρρος Μαλακασιώτης.
Η πρώτη αναφορά του χωριού γίνεται την περίοδο της τουρκοκρατίας, στα 1534, με το όνομα Χλιτζιάδες ενώ πολύ αργότερα ήταν τσιφλίκι του Αλή Πασά με την ονομασία Χλιοτσάδες. Στην οθωμανική απογραφή του 1820 καταγράφεται ως Κλιτφάδες. Η αρχική θέση της ήταν στην τοποθεσία "Ανάληψη" απ΄όπου μετακινήθηκε λόγω επιδημίας στην τοποθέσια "Παλιοχώρι", λίγο ψηλότερα από τη σημερινή του. Εδώ βρίσκονται η ομώνυμη βρύση και δυο πηγές με τα ονόματα Κοάρδεσα και Φουντούνα – Μάρι.
Διοικητικά - πληθυσμιακά στοιχεία
Αναφέρεται, μετά την Ένωση της Θεσσαλίας, ως Χληντσιάδες το 1883 ΦΕΚ 126Α - 02/04/1883 να προσαρτάται στον τότε δήμο Μαλακασίου. Το 1928 με το ΦΕΚ 81Α - 14/05/1928 μετονομάστηκε σε Τρυγόνα (με "ο") και το 1940 διορθώθηκε σε Τρυγών. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Ανάληψη αποτελούν την ομώνυμη κοινότητα που υπάγεται στη Δημοτική Ενότητα Μαλακασίου του Δήμου Μετεώρων και σύμφωνα με την απογραφή 2011 έχει 126 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Καλαμπάκας Κατηγορία:Δήμος Μετεώρων
Τζεφ Στράσερ
Ο Τζεφ Στράσερ (γεννημένος στις 5 Οκτωβρίου 1974 στο Μοντόρφ-λε-Μπαιν) είναι Λουξεμβουργιανός ποδοσφαιριστής, ο οποίος είναι, αυτό τον καιρό, προπονητής της ΚΣ Φόλα Ες.
Σταδιοδρομία σε Συλλόγους
Όντας ένας εκ των κορυφαίων αθλητών και δη ποδοσφαιριστών στην ιστορία του Λουξεμβούργου, ο Στράσερ πραγματοποίησε επιτυχημένη καριέρα σε Γαλλία και Γερμανία. Αφού αγωνίστηκε, αρχικά, με την γαλλική ΦΚ Μετς στη Λιγκ 1 μεταξύ 1993 και 1999, μετακόμισε στην γερμανική Μπουντεσλίγκα, για λογαριασμό της ΦΚ Καϊζερσλάουτερν, όπου και πέρασε τρεις σεζόν, προτού αποχωρήσει για την Μπορούσια Μενχενγκλάντμπαχ το 2002. Με τις δύο αυτές γερμανικές ομάδες, πέρασε συνολικά επτά σεζόν στην Μπουντεσλίγκα και ήταν βασικός σε καθεμία από τις επτά αυτές σεζόν, πραγματοποιώντας συνολικά 194 εμφανίσεις και πετυχαίνοντας 10 γκολ στο πρωτάθλημα.
Τον Αύγουστο του 2006, πήρε μεταγραφή για την ομάδα της γαλλικής Λιγκ 2, ΡΚ Στρασμπούρ. Στις 31 Ιουλίου 2007, υπέγραψε συμβόλαιο διάρκειας δύο ετών με την ΦΚ Μετς, απ' όπου έμεινε ελεύθερος μετά την λήξη του συμβολαίου του στις 30 Ιουνίου 2009, Στις 17 Ιουλίου 2009, επέστρεψε στο Λουξεμβούργο, υπογράφοντας διετές συμβόλαιο με την ΚΣ Φόλα Ες. Παρόλα αυτά, η συγκεκριμένη μεταγραφή διήρκεσε μονάχα 17 ημέρες προτού ο Στράσερ αποχωρήσει για την ελβετική Γκρασχόπερς, υπογράφοντας μονοετές συμβόλαιο στις 15 Αυγούστου 2009.
Διεθνής Καριέρα
Ο Στράσερ πραγματοποίησε το ντεμπούτο του με την Εθνική ομάδα του Λουξεμβούργου σε έναν αγώνα για τα προκριματικά του Παγκοσμίου Κυπέλλου, τον Οκτώβριο του 1993, με αντίπαλο την Ελλάδα. Μέχρι τον Δεκέμβριο του 2008, είχε τον αριθμό-ρεκόρ των 88 διεθνών συμμετοχών, έχοντας πετύχει τον αριθμό των 6 τερμάτων. Αγωνίστηκε σε, συνολικά, 29 αγώνες για τα προκριματικά του Παγκοσμίου Κυπέλλου. Αποτελεί τον παίκτη με τις περισσότερες διεθνείς συμμετοχές για το Λουξεμβούργο, έχοντας ξεπεράσει το σχετικό ρεκόρ του Κάρλο Βάις, τον Νοέμβριο του 2008.
Προπονητική Καριέρα
Στις 17 Μαΐου 2010, προσλήφθηκε ως προπονητής της ομάδας νέων της ΚΣ Φόλα Ες. Στις 4 Δεκεμβρίου 2010, προωθήθηκε στην πρώτη ομάδα της Φόλα Ες, μαζί με τον Σιρίλ Σερετζούμ.
Εξωτερικοί σύνδεσμοι
Κατηγορία:Λουξεμβούργιοι ποδοσφαιριστές Κατηγορία:Ποδοσφαιριστές ΦΚ Μετς Κατηγορία:Ποδοσφαιριστές 1. ΦΚ Καϊζερσλάουτερν Κατηγορία:Ποδοσφαιριστές ΡΚ Στρασμπούρ Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Αμυντικοί ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Εθνικής Λουξεμβούργου
Κίνγκστον (ενορία)
Η Ενορία του Κίνγκστον (αγγλικά: Parish of Kingston) είναι μια από τις δεκατέσσερις ενορίες της Τζαμάικα. Έχει έκταση 21,8 τ.χλμ. και πληθυσμό 96.052 κατοίκων (2001). Πρωτεύουσα είναι η Κίνγκστον.
Γεωγραφία
Το Κίνγκστον βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα μόνο με τον Άγιο Ανδρέα στα βόρεια, στα ανατολικά και στα δυτικά. Έχει έκταση 21,8 τ.χλμ.. Είναι η μικρότερη ενορία της Τζαμάικα.
Δημογραφία
Το Κίνγκστον είχε πληθυσμό 96.052 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα, μετά το Αννόβερο, τον Άγιο Ιάκωβο, την Πόρτλαντ και τον Άγιο Θωμά.
Εξωτερικοί σύνδεσμοι
Κίνγκστον
Μιλίτσα Ματιέ
Η Μιλίτσα Έντβινοβνα Ματιέ (Милица Эдвиновна Матье, 24 Ιουλίου 1899 - 8 Απριλίου 1966) ήταν Σοβιετική αιγυπτιολόγος, κριτικός τέχνης και ιστορικός.
Βιογραφία
Κόρη του εκρωσισμένου Άγγλου Έντουιν Ματιέ. Αποφοίτησε από το γυναικείο γυμνάσιο στην Κρονστάνδη, σπούδασε στα Ανώτερα Γυναικεία Μαθήματα στην Αγία Πετρούπολη. Στο πανεπιστήμιο παρακολούθησε διαλέξεις των Β. Α. Τουράγιεφ, Β. Β. Στρούβε και Ν. Ν. Φλίττνερ.
Από το 1921 έως το 1965 εργάστηκε στο Ερμιτάζ. Δίδαξε στο Πανεπιστήμιο του Λένινγκραντ, στη Σχολή Θεωρίας και Ιστορίας των Καλών Τεχνών του Ινστιτούτου Ζωγραφικής, Γλυπτικής και Αρχιτεκτονικής ον. Ι. Ε. Ρέπιν. Διδάκτωρ Ιστορικών Επιστημών (1945), καθηγήτρια (από το 1947).
Σπούδασε τη θρησκεία και την τέχνη της Αρχαίας Αιγύπτου. Συμμετείχε στην έκδοση αρχαίων αιγυπτιακών και κοπτικών μνημείων από τη συλλογή Ερμιτάζ. Στη μελέτη της αιγυπτιακής μυθολογίας, ακολούθησε σε μεγάλο βαθμό τη θεωρία του Τζ. Φρέιζερ για τον «Θεό που πεθαίνει και ανασταίνει». Συγγραφέας του θεμελιώδους έργου «Η Τέχνη της Αρχαίας Αιγύπτου» (1961). Δημιουργός της υπόθεσης για τη σωστή σειρά ανάγνωσης των κειμένων της πυραμίδας. Στον πρόλογο του βιβλίου της, "Ημέρα ενός Αιγύπτιου αγοριού", αναφέρει ότι δεν έχει πάει ποτέ στην Αίγυπτο.
Τάφηκε στο 1ο Νεκροταφείο Σεραφίμοφσκι.
Εξωτερικοί σύνδεσμοι
Κατηγορία:Σοβιετικοί ιστορικοί Κατηγορία:Αιγυπτιολόγοι Κατηγορία:Μέλη του Κομμουνιστικού Κόμματος Σοβιετικής Ένωσης
Πώγων
Αρχαίες αναφορές
Ο Στράβων αναφέρει τον Πώγωνα ως "ασήμαντη πόλη" και λιμάνι της Καλαυρίας, ενώ ο Ηρόδοτος αναφέρει τον Πώγωνα ως λιμάνι των Τροιζηνίων. Το 480 π.Κ.Χ, το λιμάνι του Πώγωνα χρησιμοποιήθηκε σαν στρατιωτική βάση για την ναυμαχία της Σαλαμίνας.
Παραπομπές
Κατηγορία:Πόλεις της αρχαίας Αττικής
Κριστίνα Σβάνιτς
Η Κριστίνα Σβάνιτς (γεννήθηκε 24 Δεκεμβρίου 1985) είναι Γερμανίδα αθλήτρια του στίβου, που ειδικεύεται στη σφαιροβολία γυναικών.
Καριέρα
Γεννημένη στη Δρέσδη, έχει κατακτήσει πάρα πολλά μετάλλια στην κατηγορία των γυναικών.
Εξωτερικοί σύνδεσμοι
Κατηγορία:Γερμανοί αθλητές του στίβου Κατηγορία:Γερμανοί Ολυμπιονίκες Κατηγορία:Σφαιροβόλοι Κατηγορία:Γερμανοί αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Κάτοχοι μεταλλίων του Γερμανικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Πρωταθλητές Ευρώπης στον στίβο Κατηγορία:Αθλητές του στίβου στους Θερινούς Ολυμπιακούς Αγώνες 2020
Αριάν Μπελάι
Στο πρωτάθλημα
Ο Μπελλά γεννήθηκε στο Αργυρόκαστρο το 1971 και ως έφηβος έπαιξε ποδόσφαιρο στην τοπική Λουφτετάρι. Το 1992 ήρθε στην Ελλάδα και ως το 2007 αγωνίστηκε μόνο σε ελληνικούς συλλόγους. Μάλιστα, πήρε την ελληνική ιθαγένεια με το όνομα Ιωάννης, αν και η ποδοσφαιρική του ιθαγένεια παρέμεινε αλβανική, αφού αγωνιζόταν με την εθνική Αλβανίας. Στα 15 χρόνια στην Ελλάδα έπαιξε σε πολλούς συλλόγους στην Α΄ Εθνική και Β΄ Εθνική : ΠΑΣ Γιάννινα, Π.Σ. Καλαμάτα, Απόλλων Αθηνών, Εθνικός Πειραιώς και Πανιώνιος. Έπαιξε ακόμα στην ΑΕ Γιάννενα και στον Θρίαμβο Σερβιανών.
Στην Εθνική ομάδα
Ο Μπελάι έπαιξε 31 φορές στην Εθνική Αλβανίας από το 1994 ως το 2001.
Προπονητική καριέρα
Το 2007 εντάχθηκε στο προπονητικό τιμ του ΠΑΣ Γιάννινα σαν τεχνικός αρχηγός ενώ αργότερα ανέλαβε προπονητής στις ακαδημίες του ΠΑΣ Γιάννινα.Προπονητικά βοήθησε και στις ερασιτεχνικές ομάδες που έπαιξε.
Αναφορές
Κατηγορία:Αλβανοί ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Εθνικής Αλβανίας Κατηγορία:Μέσοι ποδοσφαιριστές Κατηγορία:Προπονητές ποδοσφαίρου Λουφτετάρι Κατηγορία:Ξένοι ποδοσφαιριστές στην Ελλάδα Κατηγορία:Αλβανοί μετανάστες στην Ελλάδα
Πέτρε Σάντα
Ο Πέτρε (Πέτρος-Στέφανος) Σάντα είναι Έλληνας ρουμανικής καταγωγής αθλητής της υδατοσφαίρισης που πήρε την ελληνική υπηκοότητα και αγωνίστηκε με την Εθνική Ελλάδας. Γεννήθηκε στις 21 Μαΐου 1976 στη Ρουμανία, έχει ύψος 1,86 μ., βάρος 92 κ. και αγωνίζεται στη θέση του επιθετικού.
Βιογραφικό
Ο Πέτρε Σάντα ως το 1997 αγωνιζόταν στη Ρουμανία και είχε αγωνιστεί στην εθνική ομάδα της χώρας αυτής. Τη χρονιά εκείνη ήρθε στην Ελλάδα στον Ηλυσιακό. Πήρε την ελληνική υπηκοότητα και στη συνέχεια πήρε μεταγραφή για το Ν.Ο. Βουλιαγμένης.
Το 2003 ενσωματώθηκε στην ομάδα του Πανιωνίου. Τη σεζόν 2003-04 αναδείχθηκε πρώτος σκόρερ του πρωταθλήματος με 75 γκολ, ενώ έχει πετύχει 463 γκολ συνολικά. Έμεινε τρία χρόνια συμβάλλοντας στην ανοδική πορεία του συλλόγου και στην καθιέρωσή του ανάμεσα στις μεγάλες δυνάμεις του ελληνικού πόλο. Επίσης, γνώρισε τις πρώτες ευρωπαϊκές διακρίσεις. Έμεινε στον Πανιώνιο ως το 2006.
Εξωτερικοί σύνδεσμοι
Κατηγορία:Ρουμάνοι υδατοσφαιριστές Κατηγορία:Έλληνες ομογενείς αθλητές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές Πανιωνίου Κατηγορία:Υδατοσφαιριστές Ν.Ε. Πατρών Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές ΝΟΒ
Φλοριάν Τοβέν
Ο Φλοριάν Τοβέν (Florian Thauvain, 26 Ιανουαρίου 1993) είναι Γάλλος επαγγελματίας ποδοσφαιριστής που παίζει ως πλάγιος επιθετικός για την Τίγρες ΟΑΝΛ και την εθνική ομάδα της Γαλλίας.
Έκανε το επαγγελματικό του ντεμπούτο στη Γκρενόμπλ το 2011, προχωρώντας στην Μπαστιά όπου κέρδισε το πρωτάθλημα της Λιγκ 2 στην πρώτη του σεζόν και ανακηρύχθηκε Νέος Παίκτης της Χρονιάς της Λιγκ 1 ένα χρόνο αργότερα. Τον Ιανουάριο του 2013 αποκτήθηκε από τη Λιλ για 3,5 εκατομμύρια ευρώ όμως ως τμήμα της συμφωνίας επέστρεψε στην Μπαστιά. Εξαιτίας των καλών εμφανίσεών του, το καλοκαίρι του 2013, αποκτήθηκε από την Ολυμπίκ ντε Μαρσέιγ για 15 εκατομμύρια ευρώ, πραγματοποιώντας πάνω από 230 εμφανίσεις και σκοράροντας πάνω από 75 γκολ σε δύο περιόδους στην ομάδα. Στο ενδιάμεσο αποκτήθηκε από την Νιουκάστλ Γιουνάιτεντ της Πρέμιερ Λιγκ έναντι 12 εκατομμυρίων λιρών όπου όμως αγωνίστηκε μισή σεζόν προτού δοθεί δανεικός στη Μαρσέιγ. Το 2021 αποκτήθηκε από τη μεξικανική Τίγρες.
Ο Τοβέν έχει πραγματοποιήσει 30 εμφανίσεις και σημείωσε 14 γκολ εκπροσωπώντας τη Γαλλία στο επίπεδο κάτω των 18 έως το 21, κερδίζοντας το Παγκόσμιο Κύπελλο FIFA U-20 του 2013. Πραγματοποίησε το ντεμπούτο του με την εθνική αντρών τον Ιούνιο του 2017 και ήταν μέρος της ομάδας που κατέκτησε το Παγκόσμιο Κύπελλο το 2018.
Παραπομπές
Κατηγορία:Γάλλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Γαλλίας Κ20 Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Γκρενόμπλ Φουτ 38 Κατηγορία:Ποδοσφαιριστές ΣΚ Μπαστιά Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Νιούκασλ Γιουνάιτεντ Κατηγορία:Ποδοσφαιριστές Παγκοσμίου Κυπέλλου 2018
Τζόυς Ευείδη
Η Τζόυς Ευείδη (Μόντρεαλ, 22 Οκτωβρίου 1961) είναι Ελληνίδα ηθοποιός.
Βιογραφικό
Γεννήθηκε στο Μόντρεαλ του Καναδά από γονείς Έλληνες μετανάστες και πέρασε εκεί τα παιδικά της χρόνια. Μετά την ενηλικίωσή της, εγκαταστάθηκε μόνιμα στην Ελλάδα και συγκεκριμένα στην Αθήνα. Σπούδασε υποκριτική στη Δραματική Σχολή του Εθνικού Θεάτρου.
Η τηλεοπτική της καριέρα ξεκίνησε το 1985, όπου συμμετείχε σε κάποιες σειρές της ΕΡΤ. Το 1987 πρωταγωνίστησε σε μια παραγωγή της Κρατικής Τηλεόρασης για παιδιά, με τίτλο Του κουτιού τα παραμύθια, μαζί με αξιόλογους ηθοποιούς, όπως η Έφη Παπαθεοδώρου, ο Τάσος Κωστής και ο Παύλος Χαϊκάλης. Την ίδια χρονιά έκανε ένα guest στο 9ο επεισόδιο της σειράς Το κανάλι της Βαγγελίτσας, συνολικής διάρκειας 13 επεισοδίων.
Η Τζόυς μάλιστα, είχε εμφανιστεί σε ένα επεισόδιο αυτής της σειράς (σε σενάριο των Ρώμα-Χατζησοφιά), ίσως διότι λίγα χρόνια πριν, από το 1993 έως το 1996, πρωταγωνιστούσε στην επίσης κορυφαία σειρά Οι μεν και οι δεν, μαζί με τον Χάρη Ρώμα, την Άννα Κουρή και τον Στέλιο Μάινα. Και αυτή η σειρά θεωρείται από τις καλύτερες στην ιστορία της ιδιωτικής τηλεόρασης και μάλιστα έφτασε συνολικά τα 110 επεισόδια. Σημαντική δουλειά για την Τζόυς αποτέλεσε και Το καφέ της Χαράς του 2003-2006. Απο το 2013 έως το 2017 συμμετείχε στο Μπρούσκο. Το 2020 παίζει στο 4ο κύκλο του Καφέ της Χαράς.
Παραπομπές
Κατηγορία:Ελληνοκαναδοί Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Συνταγματικό δικαστήριο
Συνταγματικό δικαστήριο ονομάζεται το δικαστήριο, το οποίο ελέγχει, (σε όσες βέβαια χώρες προβλέπεται και λειτουργεί), την εφαρμογή των άρθρων του ισχύοντος Συντάγματος είτε αυτοτελώς, είτε σε σχέση με συγκεκριμένα νομοθετήματα, ή πράξεις της εκτελεστικής εξουσίας. Η λειτουργία αυτού είναι ο έλεγχος της συνταγματικότητας των νόμων καθώς και ο έλεγχος της συνταγματικής συμμόρφωσης της κάθε διοικητικής πράξης των οργάνων της πολιτείας.
Έλεγχος της συνταγματικότητας των νόμων
Κύριο έργο ενός συνταγματικού δικαστηρίου είναι ο έλεγχος της συνταγματικότητας των νόμων, η κρίση δηλαδή περί του αν ένας νόμος εναρμονίζεται ή παραβιάζει το Σύνταγμα. Αποτέλεσμα του ελέγχου της συνταγματικότητας ενός νόμου είναι η κήρυξή του ως άκυρου. Αυτής της μορφής ο έλεγχος της συνταγματικότητας των νόμων που γίνεται αποκλειστικά από ένα δικαστήριο ονομάζεται συγκεντρωτικός, σε αντίθεση με τον διάχυτο έλεγχο, που διενεργείται από όλα τα δικαστήρια.
Το συνταγματικό δικαστήριο ελέγχει με αυτόν τον τρόπο αν η νομοθετική εξουσία τηρεί το Σύνταγμα και εγγυάται τα ατομικά δικαιώματα των πολιτών.
Έλεγχος των πολιτειακών οργάνων
Σε ορισμένες χώρες το συνταγματικό δικαστήριο έχει την αρμοδιότητα να ελέγχει και τις πράξεις ή παραλείψεις των πολιτειακών οργάνων. Τέτοιες περιπτώσεις μπορεί να είναι η διάλυση της Βουλής από τον ανώτατο πολιτειακό άρχοντα (Πρόεδρο Δημοκρατίας ή Βασιλιά), η άρνηση του τελευταίου να υπογράψει νόμο που έχει ψηφίσει η Βουλή. Σημαντική τέτοια περίπτωση είναι και η προστασία της κοινοβουλευτικής μειοψηφίας (αντιπολίτευσης) από αντισυνταγματικές ενέργειες της πλειοψηφίας στο Κοινοβούλιο. Σε αυτές τις περιπτώσεις το συνταγματικό δικαστήριο θα ελέγξει (κατόπιν προσφυγής) αν τηρήθηκαν οι σχετικές διατάξεις του Συντάγματος. Αν π.χ. το Σύνταγμα προβλέπει ότι ο ανώτατος άρχοντας μπορεί να διαλύσει πρόωρα τη Βουλή και να προκηρύξει εκλογές μόνο σε περίπτωση μείζονος εθνικού ζητήματος και ο ανώτατος άρχοντας το κάνει χωρίς να συντρέχει κάτι τέτοιο, το συνταγματικό δικαστήριο θα έχει την εξουσία να κηρύξει τη διάλυση της Βουλής και την προκήρυξη εκλογών άκυρες.
Η ανάθεση τέτοιων αρμοδιοτήτων στο συνταγματικό δικαστήριο εξασφαλίζει την τήρηση του Συντάγματος από όλα τα πολιτειακά όργανα. Αποφεύγονται έτσι και οι συνταγματικές/πολιτειακές κρίσεις που οδηγούν σε ταραχές, αφού υπάρχει ανεξάρτητο όργανο που αποφαίνεται οριστικά αν μια πολιτειακή πράξη είναι σύμφωνη ή όχι με το Σύνταγμα της χώρας. Ελλοχεύει όμως ο κίνδυνος της υπερβολικής ανάμειξης της δικαστικής εξουσίας στα της εκτελεστικής ή της νομοθετικής, θέτοντας έτσι σε κίνδυνο τη διάκριση των λειτουργιών.
Άλλες αρμοδιότητες
Μια άλλη περίπτωση αρμοδιότητας του συνταγματικού δικαστηρίου είναι στα ομοσπονδιακά κράτη η επίλυση διαφορών ή συγκρούσεων αρμοδιότητας μεταξύ κεντρικού κράτους και ομόσπονδων κρατιδίων.
Επίσης κατά κανόνα στα κράτη που υπάρχει συνταγματικό δικαστήριο, αυτό είναι αρμόδιο για τον έλεγχο των εθνικών εκλογών και την εκδίκαση των σχετικών ενστάσεων.
Συνταγματικοί δικαστές
Συνήθης είναι ο διορισμός των δικαστών για μη ανανεώσιμη θητεία ορισμένου χρόνου. Η θητεία είναι μη ανανεώσιμη, ώστε να μην μπαίνουν οι δικαστές στον πειρασμό να γίνουν αρεστοί με τις αποφάσεις τους σε αυτούς που τους επιλέγουν, αλλά να επιδοθούν απερίσπαστοι στο έργο τους.
Παραδείγματα
Δεν έχουν όλες οι χώρες συνταγματικό δικαστήριο. Η Ελλάδα και οι ΗΠΑ ανήκουν στις χώρες που δεν έχουν. Η Ελλάδα απέκτησε για πρώτη φορά Συνταγματικό δικαστήριο επί χούντας, στις 19 Σεπτεμβρίου 1973 βάσει του θεσμικού νόμου 803/70 (Συνταγματικό δικαστήριο 1973), αλλά καταργήθηκε σε μήνες, στις 26 Νοεμβρίου 1973 με την νέα Χούντα του Ιωαννίδη. Ορισμένες αρμοδιότητες συνταγματικού δικαστηρίου έχει στην Ελλάδα το Ανώτατο Ειδικό Δικαστήριο. Κατά καιρούς έχει εκφραστεί η πρόθεση να θεσπιστεί συνταγματικό δικαστήριο για τον έλεγχο της συνταγματικότητας των νόμων μέσω αναθεώρησης του Συντάγματος.
Το πρώτο συνταγματικό δικαστήριο θεσπίστηκε στην Αυστρία το 1920.
Στη Γαλλία ρόλο συνταγματικού δικαστηρίου έχει το γαλλικό Συνταγματικό Συμβούλιο (Conseil Constitutionnel), το οποίο είναι αρμόδιο μόνο για τον προληπτικό έλεγχο της συνταγματικότητας των νόμων.
Στη Γερμανία το αντίστοιχο όργανο ονομάζεται Ομοσπονδιακό Συνταγματικό Δικαστήριο (Bundesverfassungsgericht) και έχει ευρύτατες αρμοδιότητες και ως προς τον έλεγχο της συνταγματικότητας των νόμων και ως προς τον έλεγχο των πολιτειακών οργάνων.
Ένα είδος συνταγματικού δικαστηρίου υπό ευρεία έννοια θα μπορούσε να θεωρηθεί και το Δικαστήριο της Ευρωπαϊκής Ένωσης (ΔΕΕ). Δεν υφίσταται βέβαια ευρωπαϊκό Σύνταγμα, αλλά στις αρμοδιότητες του ΔΕΕ εντάσσεται ο έλεγχος της τήρησης των ευρωπαϊκών Συνθηκών και από τα θεσμικά όργανα της ΕΕ. Έχει εξουσία να ελέγχει τη συμβατότητα του παραγώγου δικαίου της ΕΕ με τις Συνθήκες και διασφαλίζει την εφαρμογή των θεμελιωδών ελευθεριών της Ένωσης (ελευθερία κυκλοφορίας αγαθών, υπηρεσιών, εργαζομένων και κεφαλαίων).
Εξωτερικοί σύνδεσμοι
Κατηγορία:Δικαστικές αρχές Κατηγορία:Συνταγματικό Δίκαιο Κατηγορία:Συγκριτικό Δίκαιο
Πετρωτό Φθιώτιδας
Το Πετρωτό είναι ορεινό χωριό της Στερεάς Ελλάδας στο Νομό Φθιώτιδας, που ανήκε στην πρώην Επαρχία Δομοκού.
Γεωγραφία - Ιστορία
Το Πετρωτό βρίσκεται στα βόρεια όρια της Φθιώτιδας με την Περιφερειακή Ενότητα Λάρισας της Θεσσαλίας, σε απόσταση 17 χλμ. ΒΑ. από τον Δομοκό (έδρα του δήμου), 52 χλμ. Β. από τη Λαμία και 30 χλμ. Ν. από τα Φάρσαλα.
Το χωριό είναι κτισμένο στις νότιες πλαγιές του όρους Ναθράκι σε υψόμετρο περίπου 650 μέτρα και στην αρχαιότητα αποτελούσε οδικό κόμβο μεταξύ των πόλεων Μελιταία και Ερινεού με τον Θεσσαλικό κάμπο (Φάρσαλα και Δίλοφο).
Σε δύο λόφους της περιοχής υπάρχουν αρκετά ίχνη κατοίκησής της από την αρχαιότητα και γι' αυτό έχουν χαρακτηριστεί αρχαιολογικοί χώροι. Ο πρώτος επειδή "κατά πάσα πιθανότητα ταυτίζεται με την Ερινεόν (αρχαία πόλη της Αχαΐας & Φθιώτιδος). Στο λόφο σώζονται σε καλή κατάσταση τμήματα αρχαίας οχυρώσεως του τέλους του 4ου αιώνα π.Χ." και ο δεύτερος "για την καλύτερη προστασία των εκεί εντοπισθέντων αρχαιοτήτων (οχυρωματικός περίβολος με πύργους), που ταυτίζονται με την αρχαία Πήρεια".
Η παλιά ονομασία του χωριού, από την εποχή της Τουρκοκρατίας, είναι Τσατμάς η οποία στα τουρκικά σημαίνει "χαλάσματα" λόγω των ερειπίων που υπήρχαν εκεί και έτσι αναφέρεται επίσημα μετά την Απελευθέρωση το 1883 στο ΦΕΚ 126Α - 02/04/1883 να προσαρτάται στον τότε Δήμο Θαυμακών.
Διοικητική εξέλιξη
Το Πετρωτό ως Τσατμά ανήκε αρχικά στον Δήμο Θαυμακών και αποτέλεσε ίδια κοινότητα το 1912. Αρχικά αποτελείτο από τους συνοικισμούς Τσατμά και Καρατζάλι (τη σημερινή Αχλαδιά Δομοκού).
Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Πετρωτόν.
Σύμφωνα με το Πρόγραμμα Καλλικράτης αποτελεί την (Τοπική) Κοινότητα Πετρωτού που υπάγεται στη Δημοτική Ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 386 κατοίκους.
Άλλα στοιχεία
Πολιούχος και προστάτιδα του Πετρωτού είναι η Αγία Παρασκευή με τον ομώνυμο πετρόχτιστο ναό να δεσπόζει στο πάνω μέρος του οικισμού και να πανηγυρίζει στις 26 Ιουλίου.
Ευστάθιος (όνομα)
Ευστάθιος (γενική: Ευσταθίου), ελληνικό αντρικό όνομα προσώπου (βαφτιστικό όνομα).
Ετυμολογία του ονόματος
Το όνομα από το μεταγενέστερο Εὐστάθιος, με αρχική σημασία «σταθερός, ακλόνητος» (στις χριστιανικές αρχές και την πίστη στον Θεό), από το αρχαιοελληνικό επίθετο εὐσταθής. Είναι επομένως σημασιολογικά παρεμφερές με τα βαφτιστικά Κωνσταντίνος, Φίρμος και Φιρμίνος. Ο σύντομος τύπος του ονόματος Στάθης (και θηλυκό Σταθού), σύμφωνα με τον Παπαζαφειρόπουλο, δίνεται σε νεογέννητο «ίνα σταθή ζων». («Επειδή νομίζουσιν οι πολλοί, ότι και το όνομα συντελεί εις την ζωήν».) Με αυτήν την έννοια το όνομα είναι παρεμφερές και με το σλαβικό βαφτιστικό Stojan (βουλγαρικά Стоян), από το ρήμα stoja «στέκομαι» (βλ. νεοελληνικά επώνυμα Στόιος, Στογιάνος, Στογιάνης, Στόινας κτλ.).
Διάδοση του ονόματος
Ιδιαίτερα δημοφιλές όνομα στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Ευστάθιος παρουσιάζεται ως το 111ο πιο συχνό όνομα (36ο ανάμεσα στα αντρικά), ενώ ο θηλυκός του τύπος, Ευσταθία, εμφανίζεται ως το 87ο πιο συχνό όνομα (57ο ανάμεσα στα γυναικεία).
Ονομαστική εορτή
Στις 20 Σεπτεμβρίου, η Ορθόδοξη Εκκλησία και η Καθολική Εκκλησία τιμούν τη μνήμη του Ευσταθίου του μεγαλομάρτυρος (και της συνοδίας αυτού, Θεοπίστης της αυτού συζύγου, Aγαπίου τε και Θεοπίστου των υιών αυτών). Την ίδια ημέρα η Καθολική Εκκλησία τιμά και τη μνήμη του Ευσταθίου Αντιοχείας.
Το όνομα σε άλλες γλώσσες
Το όνομα Ευστάθιος αποδόθηκε στα λατινικά Eustasius (< εὐ + στἀσις < ἵστημι). Έτσι, στα ιταλικά Eustasio και θηλ. Eustàsia· στα ισπανικά Eustasio.
Το Ευστάθιος συχνά συγχέεται με το Ευστάχιος (από το εὐ + στάχυς) «γόνιμος, καρπερός», όνομα ανάλογο των Ευκάρπιος, Πολύκαρπος, Εφραίμ. Ο μεγαλομάρτυς Ευστάθιος φέρεται στα λατινικά ως Eustachius. Έτσι, στα ιταλικά Eustachio ή Eustacchio και θηλ. Eustàchia.
Το όνομα στο σχηματισμό επωνύμων
Ο Μανόλης Τριανταφυλλίδης σημειώνει μερικούς τύπους πατρωνυμικών οικογενειακών: (α) από το Ευστάθιος, Ευσταθιάδης, Ευσταθίου, Ευσταθόπουλος· (β) από το Στάθης, Σταθακάρης, Σταθάκης, Σταθακόπουλος, Σταθάς, Σταθάτος, Στάθης.
Θέατρο
Στάθης, κωμωδία του κρητικού αναγεννησιακού θεάτρου
Παραπομπές
Κατηγορία:Ανδρικά ελληνικά ονόματα Κατηγορία:Αγιωνύμια Κατηγορία:Μεταγενέστερα ονόματα
Εξέγερση του Μόνμουθ
Η Εξέγερση του Μόνμουθ (αγγλικά: Monmouth Rebellion) ήταν μια προσπάθεια να ανατραπεί ο Ιάκωβος Β΄, Δούκας της Υόρκης. Ο Ιάκωβος έγινε βασιλιάς της Αγγλίας, της Σκωτίας και της Ιρλανδίας μετά το θάνατο του μεγαλύτερου αδελφού Καρόλου Β΄ στις 6 Φεβρουαρίου 1685. Ο Ιάκωβος Β΄ ήταν Ρωμαιοαθολικός και ορισμένοι Προτεστάντες υπό την κυριαρχία του αντιμάχονταν τη βασιλεία του. Ο Τζέιμς Σκοτ, 1ος Δούκας του Μόνμουθ, νόθος γιος του Κάρολου Β΄, ισχυρίστηκε ότι ήταν ο νόμιμος κληρονόμος του θρόνου και προσπάθησε να εκτοπίσει τον Ιάκωβο Β΄.
Τα σχέδια για την ανατροπή του μονάρχη, συζητήθηκαν μετά την αποτυχία του Ράι Χάουζ Πλοτ να δολοφονήσει τον Κάρολο Β΄ και τον Ιάκωβο το 1683, ενώ ο Μόνμουθ βρισκόταν σε αυτοεπιβαλλόμενη εξορία στην Ολλανδική Δημοκρατία. Η εξέγερση του Μόνμουθ συντονίστηκε με την εξέγερση του Άργκαϊλ στη Σκωτία, όπου ο Άρτσιμπαλντ Κάμπελ, κόμης του Άργκαϊλ, έφτασε με μια μικρή δύναμη. Ο δούκας του Μόνμουθ ήταν δημοφιλής στη Νοτιοδυτική Αγγλία, οπότε σχεδίαζε να στρατολογήσει στρατεύματα σε τοπικό επίπεδο και να πάρει τον έλεγχο της περιοχής πριν μεταβεί στο Λονδίνο.
Ο Μόνμουθ έφτασε στο Λάιμ Ρίτζις στις 11 Ιουνίου 1685. Τις επόμενες εβδομάδες, ο αυξανόμενος στρατός του μη συμμορφούμενοι, τεχνίτών και αγροτών ενεπλάκει σε μια σειρά από αψιμαχίες με τοπικές πολιτοφυλακές και τακτικό στρατό υπό τη διοίκηση του Λουί ντε Ντουράς, 2ου κόμη του Φίβερσαμ και του Τζον Τσόρτσιλ, ο οποίος αργότερα έγινε δούκας του Μάλμπορο. Οι δυνάμεις του Μόνμουθ δεν μπόρεσαν να ανταγωνιστούν τον τακτικό στρατό και απέτυχαν να καταλάβουν την πόλη του Μπρίστολ. Η εξέγερση έληξε με την ήττα του στρατού του Μόνμουθ στη μάχη του Σέτζμορ στις 6 Ιουλίου 1685 από δυνάμεις υπό την ηγεσία του Φίβερσαμ και του Τσόρτσιλ.
Εξωτερικοί σύνδεσμοι
Κατηγορία:Ιστορία της Αγγλίας
ΦΚ Ντόρντρεχτ
Η ΦΚ Ντόρντρεχτ είναι μια ποδοσφαιρική ομάδα από την πόλη Ντόρντρεχτ στην Ολλανδία, η οποία αγωνίζεται στην Εέρστε Ντιβίζιε.
Ιστορία
Ιδρύθηκε στις 16 Αυγούστου 1883 σαν Dordrechtsche Football Club (DFC). Έγινε επαγγελματική ομάδα το 1954. Το 1972 το επαγγλεματικό και το εραστιτεχνικό τμήμα διέκοψαν τους δεσμούς τους. Το ερασιτεχνικό τμήμα διατήρησε την ονομασία DFC Dordrecht και το επαγγελματικό υιοθέτησε την ονομασία ΦΚ Ντόρντρεχτ. Το 1983 η ομάδα προήχθηκε στο Ολλανδικό πρωτάθλημα ποδοσφαίρου αλλά την επόμενη σεζόν επέστεψε στην Εέρστε Ντιβίζιε.
Το 1990 άλλαξε όνομα λόγω χορηγού:Dordrecht'90. Το 1991 συγχωνεύθηκε με τη Σίενταμς ΒΒ δημιουργώντας την SVV/Dordrecht'90 για δύο περιόδους. Το 1993 επανήλθε το όνομα Dordrecht'90, έως το 2002 που ονομάστηκε και πάλι ΦΚ Ντόρντρεχτ. Διασημότερος ποδοσφαιριστής της ομάδας ήταν ο Γιόχαν Κρόιφ, ο οποίος έπαιξε τρία φιλικά παιχνίδια με την ομάδα τον Ιανουάριο του 1981.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1883
Μακάβριος Χορός
Ο Μακάβριος Χορός, έργο 40, είναι συμφωνικό ποίημα για ορχήστρα που γράφτηκε, το 1874, από τον Γάλλο μουσικό Καμίγ Σεν-Σανς. Το έργο γράφτηκε στη Σολ ελάσσονα. Αρχικά, το κομμάτι δημιουργήθηκε το 1872, ως σύνθεση για φωνή και πιάνο, βασισμένο σε ένα ποίημα του Ανρί Καζαλίς. Παρόλα αυτά, δύο χρόνια αργότερα, ο Σεν-Σανς το δούλεψε από την αρχή και αντικατέστησε τη φωνή με βιολί. Λίγο μετά την πρώτη του εκτέλεση, ο Φραντς Λιστ, το διασκεύασε σε πιάνο. Το κομμάτι δεν σταμάτησε να εμπνέει κι άλλες μορφές τεχνών, αφού χρησιμοποιήθηκε από πολλά τηλεοπτικά και κινηματογραφικά έργα.
Εξωτερικοί σύνδεσμοι
Κατηγορία:Συνθέσεις του 1874 Κατηγορία:Συνθέσεις του Καμίγ Σαιν-Σανς Κατηγορία:Συνθέσεις σε Σολ ελάσσονα Κατηγορία:Συμφωνικά ποιήματα Κατηγορία:Μουσική με αφιέρωση Κατηγορία:Ο Διάβολος στην κλασική μουσική Κατηγορία:Μουσική με θέμα τον θάνατο Κατηγορία:Μουσική βασισμένη σε ποίηματα Κατηγορία:Μουσική βασισμένη σε ευρωπαϊκούς μύθους και θρύλους
ΦΚ Άστρα Τζιούρτζιου
Η Άστρα Τζιούρτζιου (ρουμανικά: Astra Giurgiu) είναι ποδοσφαιρικός σύλλογος που εδρεύει στην πόλη Τζιούρτζιου της Ρουμανίας. Η ομάδα ιδρύθηκε το 1921. Χρώματα της ομάδας είναι το άσπρο και το μαύρο. Έδρα της ομάδας είναι το Σταντιόνουλ Μαρίν Αναστασοβίτσι.
Τα περισσότερα χρόνια αγωνιζόταν στις μικρές κατηγορίες της Ρουμανίας. Το 2009 προβιβάστηκε στη Λίγκα 1 όπου και παραμένει. Την περίοδο 2012-13 εξασφάλισε για πρώτη φορά τη συμμετοχή της στο Γιουρόπα Λιγκ, τερματίζοντας στην 4η θέση στο εγχώριο πρωτάθλημα.
Ονομασίες
Οι ονομασίες της ομάδας στο πέρασμα του χρόνου:
Εξωτερικοί σύνδεσμοι
Κατηγορία:Ποδοσφαιρικές ομάδες Ρουμανίας Κατηγορία:Ιδρύσεις ποδοσφαιρικών ομάδων το 1921
ΦΚ Ντεν Μπος
Η ΦΚ Ντεν Μπος (ολλανδικά: FC Den Bosch) είναι ποδοσφαιρική ομάδα από την Ολλανδία. Ιδρύθηκε στις 18 Αυγούστου 1965 σαν ΦΚ Ντεν Μπος/ΜΦΦ. Είναι ο διάδοχος των ομάδων ΜΦΦ (1906) και Wilhelmina (1890). Έδρα της ομάδας είναι το Στάδιο ντε Φλιέρτ, χωρητικότητας 8.500 θέσεων. Από την ΦΚ Ντεν Μπος ξεκίνησε την επαγγελματική καριέρα του ο Ρουντ Φαν Νίστελροϊ.
Τίτλοι
1971, 1983, 1992, 1999, 2001, 2004
1963, 1966
Πράσινο:Ολλανδικό πρωτάθλημα ποδοσφαίρου Κίτρινο:Εέρστε Ντιβίζιε
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1965
Ολλανδική Μπλε Φρουρά
Η Μπλε Φρουρά (ολλανδικά: Blauwe Garde) ήταν μια επίλεκτη μονάδα πεζικού του στρατού των Ηνωμένων Επαρχιών των Κάτω Χωρών. Οι αξιοσημείωτες εκστρατείες στις οποίες έλαβαν μέρος περιλάμβαναν τον Πόλεμο των Εννέα Χρόνων (1688–97), όπου διακρίθηκαν στη μάχη του Μπόιν, στη μάχη του Φλωρύς και στην πολιορκία του Λίμερικ (1690).
Από το 1688 έως το 1699 υπηρετούσαν ως σύνταγμα της Φρουράς του Γουλιέλμου της Οράγγης. Υπό τον βασιλιά Γουλιέλμο Γ΄, το σύνταγμα υπηρετούσε στην Αγγλία ως προσωπική του φρουρά. Μετά το θάνατο του Γουλιέλμου Γ΄ το 1702, το σύνταγμα επέστρεψε στην Ολλανδία και κατά τη διάρκεια του πολέμου της ισπανικής διαδοχής (1702–1712) ήταν η ραχοκοκαλιά του ολλανδικού στρατού. Ειδικότερα, οι Ολλανδοί πρωτοστάτησαν στην ανάπτυξη της διμοιρίας πυρός, η οποία επέτρεψε τη συνεχή εκπυρσοκρότηση των σχηματισμών πεζικού - δίνοντας στους Ολλανδούς ένα πλεονέκτημα στη δύναμη πυρός έναντυ στρατών που δε χρησιμοποιούσαν διμοιρία πυρός. Το 4ο Σύνταγμα (η Μπλε Φρουρά, που πήρε την ονομασία της από το χρώμα των στολών της) διακρίθηκε στις μάχες του Μπλένχαϊμ (Χόχσταντ), του Μαλπλακέ και του Άουντεναρντε.
Η Μπλε Φρουρά στον πόλεμο της ισπανικής διαδοχής
Κατά τη διάρκεια του πολέμου της ισπανικής διαδοχής, το 4ο Σύνταγμα, η Μπλε Φρουρά, είδε δράση σε πολλά πεδία μάχης στην Ευρώπη. Ήταν μέρος των συμμαχικών στρατών υπό την διοίκηση του Τζον Τσόρτσιλ, Δούκα του Μάλμπορο, ενός Βρετανού στρατηγού. Οι στρατοί της Μεγάλης Βρετανίας, της Ολλανδικής Δημοκρατίας, της Αυστρίας, της Πρωσίας, του Αννόβερου, της Πορτογαλίας, της Γερμανικής Αυτοκρατορίας και της Σαβοΐας σχημάτισαν συμμαχία. Αγωνίστηκαν εναντίον του Λουδαβίκου ΙΔ΄ της Γαλλίας, ο οποίος είχε την υποστήριξη της Βαυαρίας και της Κολωνίας. Η Μπλε Φρουρά δεν ήταν παρούσα στη νίκη των συμμάχων στο Μπλένχαϊμ, αλλά διακρίθηκε στη μάχη του Ραμιλίζ, υπό τη διοίκηση του συνταγματάρχη Βέρτμιλερ. Επίσης πολέμησε γενναία και υπέστη σοβαρές απώλειες στο Μαλπλακέ, αγωνιζόμενη υπό την αιγίδα του πρίγκιπα τη Οράγγης στην αριστερή πλευρά των Συμμάχων.
Οι συμμαχικές δυνάμεις πέτυχαν πολλές νίκες επί των Γάλλων, συμπεριλαμβανομένων των Χόχσταντ, Ραμιλίζ, Τορίνο, Άουντεναρντε και Μαλπλακέ. Μόλις το 1713 ξεκίνησαν συνομιλίες που τελικά οδήγησαν σε συμφωνία ειρήνης. Το 1714 υπογράφηκαν οι συνθήκες ειρήνης το Μπάντεν στο Ράστατ.
Πηγές
Κατηγορία:Ολλανδία
Μπόλιν Γκράουντ
Το Μπόλιν Γράουντ (αγγλ:Boleyn Ground), γνωστό και με το όνομα Άπτον Παρκ (αγγλ:Upton Park) λόγω της θέσης του στην ομώνυμη περιοχή του Ανατολικού Λονδίνου, είναι η έδρα του Ποδοσφαιρικού Συλλόγου Γουέστ Χαμ Γιουνάιτεντ.
Ιστορία
Η Γουέστ Χαμ υπόγραψε συμβόλαιο ενοικίασης του Γκριν Στριτ Χάους και του υπαίθριου χώρου γύρω του, στο δημοτικό διαμέρισμα του Ιστ Χαμ, από τη Ρωμαιοκαθολική Εκκλησία το 1904, όταν ο ιδρυτής της Άρνολντ Χιλς της έκανε έξωση από την προηγούμενη έδρα της στο Μεμόριαλ Γκράουντ. Αιτία ήταν η διαφωνία του με την επαγγελματική κατεύθυνση του συλλόγου. Το Γκριν Στριτ Χάους ήταν επίσης γνωστό στους κατοίκους της περιοχής ως Κάστρο της Αν Μπολίν, δεύτερης συζύγου του Ερρίκου Η΄, στην οποία υποτίθεται ότι ανήκε το πάλαι ποτέ. Ως εκ τούτου, το νέο στάδιο, χωρητικότητας 18,000 όρθιων και 2,000 καθήμενων, ονομάστηκε Στάδιο Μπολίν. Σε αντίθεση με το Μεμόριαλ Γκράουντ, η νέα έδρα ήταν εύκολα προσβάσιμη με τρένο και με τραμ κι επιπλέον βρίσκονταν κοντά στις περιοχές Γουέστ Χαμ, Ιστ Χαμ, Ίλφορντ, Στράτφορντ και Μπάρκινγκ, δίνοντας έτσι τη δυνατότητα στο σύλλογο να ελκύσει ακόμη περισσότερους θεατές.
Η Γουέστ Χαμ εμφανίστηκε για πρώτη φορά στη νέα της έδρα την 1 Σεπτεμβρίου 1904. Αντίπαλοι ήταν οι τοπικοί ανταγωνιστές της Μίλγουολ ΦΚ, τους οποίους βέβαια συνέντριψε με σκορ 3-0. Το λογαριαμό άνοιξε με το πρώτο ποτέ γκολ στο Μπόλιν Γκράουντ, ο ντόπιος νεαρός Μπίλι Μπρίτζμαν. Μετά τον αγώνα ο τερματοφύλακας της '΄Γουόλ' Τζον ΄Τάινι' Τζόις ήταν τόσο πολύ θυμωμένος κι απογοητευμένος με την ήττα που γροθοκόπησε την πόρτα των αποδυτηρίων.
Το 1913, το γήπεδο απόκτησε τη νέα Δυτική Κερκίδα, η οποία συμπεριλάμβανε και αποδυτήρια ενώ το 1919 επεκτάθηκε και υψώθηκε η Βόρεια Όχθη, αυξάνοντας τη χωρητικότητα σε 30,000 θεατές. Απαραίτητες βελτιώσεις στο γήπεδο θα αποτελέσουν την κύρια προτεραιότητα του προεδρείου της Γουέστ Χαμ κατά τον Μεσοπόλεμο, μιας και πίστευαν πως ένα μεγάλο κι εκσυγχρονισμένο στάδιο αποτελούσε απαραίτητο συστατικό μακροπρόθεσμης επιτυχίας στο ποδόσφαιρο.
Το τέλος της σεζόν 1922-23, η Γουέστ Χαμ τερμάτισε δεύτερη στη Β΄ Εθνική κερδίζοντας έτσι προβιβασμό στην κορυφαία κατηγορία του Αγγλικού ποδοσφαίρου. Στο πρώτο ποτέ εντός έδρας παιχνίδι στη Α΄ Εθνική και δεύτερο της σεζόν, στις 25 Αυγούστου του 1923, τα Σίδερα επικράτησαν της Άρσεναλ με σκορ 1-0.
Στις 29 Αυγούστου του 1925, πριν τη νίκη σε βάρος της Μάντσεστερ Γιουνάιτεντ με σκορ 1-0, εγκαινιάστηκε η νέα Δυτική Κερκίδα. Τούτη συμπεριλάμβανε θέσεις για 5,000 καθήμενους και παρείχε προστασία σε επιπλέον 12,000 ορθιους. Μαζί με την επέκταση των δύο όχθεων, η χωρητικότητα του σταδίου αυξήθηκε στις 40,000 περίπου.
Κατά τη διάρκεια του Β΄ Παγκοσμίου Πολέμου, το γήπεδο χρησιμοποιήθηκε σαν κέντρο εκπαίδευσης από το Βρετανικό στρατό. Σε αντάλλαγμα η Αρχιεπισκοπή του Γουεστμίνστερ μείωσε το ποσό του ενοικίου. Τον Άυγουστο του 1944, μια ιπτάμενη βόμβα προσγειώνεται στο νοτιοδυτικό άκρο του Μπόλιν Γκράουντ, καταστρέφοντας την οροφή της Νότιας Όχθης και μέρος των γραφείων του συλλόγου. Το γήπεδο έκλεισε μόνο για τέσσερις μήνες αλλά θα περάσουν αρκετά χρόνια προτού ο σύλλογος μπορέσει να πάρει την απαραίτητη άδεια επισκευής. Η περίοδος των ισχνών αγελάδων μετά το τέλος του πολέμου σήμαινε πως τα απαραίτητα υλικά ήταν δυσεύρετα.
Το 1952, η Γουέστ Χαμ έκανε το τολμηρό για την εποχή βήμα κι εγκατέστησε προβολείς. Μολονότι βραδινά παιχνίδια δεν επετράπησαν παρά το 1955, δύο πειραματικοί αγώνες στο Μπόλιν Γκράουντ τράβηξαν περισσότερους από 25,000 θεατές έκαστος.
Στις 25 Αυγούστου του 1958, τα Σφυριά έπαιξαν το πρώτο τους εντός έδρας παιχνίδι στην Α΄ Κατηγορία μετά από εικοσιοκτώ χρόνια. Αντιμετώπισαν την πρωταθλήτρια Γουλβερχάμπτον Γουόντερερς, επί της οποίας επικράτησαν με σκορ 2-0 χάρη στα γκολ των Τζόνι Ντικ και Τζόνι Σμιθ.
To Μάιο του 1959, το προεδρείο του συλλόγου ανακοίνωσε την αγορά του οικοπέδου του Μπόλιν Γκράουντ από την Καθολική Αρχιεπισκοπή του Λονδίνου, για το ποσό των 30,000 λιρών. Αυτό είχε ως αποτέλεσμα την άνοδο της τιμής των εισητηρίων. Επιπλέον η αγορά ακριβών παικτών κατέστη, βραχυπρόθεσμα τουλάχιστο, απαγορευτική.
Στις 24 Νοεμβρίου 1965, στα πλαίσια και πάλι του Κυπελούχων το οποίο είχε κατακτήσει την προηγούμενη χρονιά, η εντός έδρας Γουέστ Χαμ συνέτριξε τον Ολυμπιακό με σκορ 4-0.
Στις 19 Οκτωβρίου του 1968, η Γουέστ Χαμ σημείωσε τη μεγαλύτερη εντός έδρας νίκη της με σκορ 8-0 επί Σάντερλαντ.
Στις 17 Οκτωβρίου του 1970, το Μπόλιν Γκράουντ φιλοξένησε το μεγαλύτερο ποτέ πλήθος του, όταν τουλάχιστον 42,322 θεατές παρακολούθησαν την ισοπαλία 2-2 με την Τότεναμ Χότσπερ.
Τον Ιανουάριο του 1994, εγκαινιάστηκε νέα κερκίδα δύο επιπέδων στη θέση της παλιάς Νότιας Όχθης. Της δόθηκε το όνομα Κερκίδα του Μπόμπι Μουρ, ο οποίος είχε πεθάνει μερικούς μήνες νωρίτερα.
Στις 14 Ιανουαρίου του 1995, εγκαινιάστηκε η νέα Βόρεια Κερκίδα αντίγραφο σχεδόν της Νότιας Κερκίδας.
Το 2001, χτίστηκε η νέα Δυτική Κερκίδα, με την προσθήκη της οποίας η χωρητικότητα του σταδίου, αποκλειστικά για καθήμενους λόγω του νόμου πλέον, έφτασε στις 35.000 περίπου.
Το 2002, η Γουέστ Χαμ υπέβαλε σχέδια στο Δήμο του Νιούχαμ για την κατασκευή νέας Ανατολικής Κερκίδας, η οποία θα αύξανε τη χωρητικότητα του σταδίου κατά 6,000 περίπου θέσεις. Ο υποβιβασμός της όμως στο Τσάμπιονσιπ το 2003 είχε ως αποτέλεσμα την αναβολή του προγράμματος. Με την επιστροφή της στην Πρέμιερ Λιγκ το Μάιο του 2005, τα σχέδια ανάπτυξης υποβλήθηκαν στο Δημοτικό Συμβούλιο εκ νέου. Το 2006, οι νέοι ιδιοκτήτες της Γουέστ Χαμ εξέφρασαν δημόσια την επιθυμία τους να αναλάβει ο σύλλογος το Ολυμπιακό Στάδιο μετά την Ολυμπιάδα του 2012. Οι αρχικές συνομιλίες μεταξύ του συλλόγου και της Ολυμπιακής Επιτροπής κατέρρευσαν όταν ανακοινώθηκε ότι η χωρητικότητα του σταδίου θα μειωθεί σε 25.000 όλες θέσεων μετά τους Αγώνες. Αργότερα κυκλοφόρησαν φήμες που ήθελαν τη Γουέστ Χαμ να μετακομίζει σε νέο στάδιο το οπίο θα κτίζονταν στο χώρο των προς εκκένωση γραφείων διανομής των Βασιλικών Ταχυδρομείων στο Κλάρκενγουελ. Στις 7 Νοεμβρίου του 2007 ο δήμαρχος του Λονδίνου, Κεν Λίβινγκστον, ανακοίνωσε ότι το Ολυμπιακό Στάδιο δεν μπορούσε να δοθεί στη Γουέστ Χαμ μιας και είχε ήδη υποσχεθεί σε συλλόγους στίβου. Στις 23 Μαρτίου του 2010, ο σύλλογος ανακοίνωσε ότι εργάζονταν από κοινού με το Δημοτικό Συμβούλιο ώστε να επιτύχει τη μετακόμισή του στο Ολυμπιακό Στάδιο. Την επομένη των Ολυμπιακών Αγώνων, ο Βρετανικός Τύπος τόνισε ότι η Γουέστ Χαμ είναι το φαβορί για να αναλάβει το Στάδιο μετά το πέρας της Παρολυμπιάδας.
Κερκίδες
Από τις αρχές της δεκαετίας του 1990, σύμφωνα με τους κανονισμούς τους οποίους εισήγαγε η Αγγλική Ποδοσφαιρική Ομοσπονδία για λόγους ασφάλειας μετά τα γεγονότα του Χίλσμπορο το 1989, το Άπτον Παρκ φιλοξενεί μονάχα καθήμενους. Το στάδιο αποτελείται από τέσσερα μέρη: την Κερκίδα Τρέβορ Μπρούκινγκ, την Κερκίδα Μπόμπι Μουρ, την Ανατολική Κερκίδα και τη Δυτική Κερκίδα.
Κερκίδα 'Τρέβορ Μπρούκινγκ'
Η τέως Βόρεια Κερκίδα ανακαινίστηκε πλήρως το 1995 επί τη ευκαιρία της επετείου 100 χρόνων από την ίδρυση του συλλόγου. Ονομάστηκε αρχικά 'Κερκίδα της Εκατονταετηρίδας'. Πήρε το παρόν της όνομα τον Ιούλιο του 2009. Έχει χωρητικότητα 6.000 περίπου θέσεων και αποτελείται από δύο διαζώματα. Το Άνω Διάζωμα είναι γνωστό ως 'οικογενειακό τμήμα', μιας και για να δικαιούται κανείς να αγοράσει εισιτήριο σε αυτό πρέπει να συνοδεύει τουλάχιστο ένα παιδί. Το Κάτω Διάζωμα, πίσω από την εστία, είναι μοιρασμένο μεταξύ των εντός και των εκτός έδρας οπαδών. Η Γουέστ Χαμ προσφέρει για κάθε παιχνίδι περίπου 2.500-3.000 εισιτήρια στην αντίπαλη ομάδα, αρχής γενόμενης από το νοτιοανατολικό άκρο του διαζώματος και κινούμενοι προς την εστία. Εάν οι φιλοξενούμενοι δεν καταφέρουν να πουλήσουν όλα τα εισιτήρια τους, επιστρέφουν το υπόλοιπο το οποίο πωλείται στους οπαδούς της Γουέστ Χαμ, μιας και υπάρχει μεγάλη ζήτηση εισιτηρίων για το τμήμα αυτό του γηπέδου ανάμεσά τους.Ο λόγος είναι η εγγύτητα στους φιλοξενούμενους οπαδούς. Ως αποτέλεσμα το Κάτω Διάζωμα της κερκίδας είναι ένα από τα πιο ατμοσφαιρικά τμήματα του σταδίου.
Ανατολική Κερκίδα
Η Ανατολική Κερκίδα είναι το τμήμα εκείνο του σταδίου το οποίο βρίσκεται απέναντι από τις τηλεοπτικές κάμερες. Χτισμένη το 1969 και έχοντας μόνο 5.000 θέσεις, είναι η παλαιότερη και μικρότερη κερκίδα του γηπέδου. Μέχρι τα μέσα της δεκαετίας του '80, η κερκίδα ήταν γνωστή ως κοτέτσι (Chicken Run) και αποτελούσε το τμήμα των φανατικών οπαδών της Γουέστ Χαμ. Η έλευση όμως σταδίων με καθίσματα μόνον κατέστρεψε την περίφημη ατμόσφαιρα παλαιότερων χρόνων. Το πραγματικό 'κοτέτσι' ήταν η προηγούμενη ξύλινη κερκίδα στην ανατολική πλευρά του γηπέδου και μόνο για όρθιους οπαδούς, η οποία περιτριγυρισμένη όπως ήταν από σύρμα έμοιαζε με κοτέτσι. Γκρεμίστηκε και ξαναχτίστηκε το 1968.
Κερκίδα 'Μπόμπι Μουρ'
Η παλιά Νότια Όχθη, αναδομήθηκε πλήρως το 1993 μετά την απόφαση της Ομοσπονδίας να μετατραπούν όλα τα γήπεδα ώστε να φιλοξενούν μόνον καθήμενους κι έχει 9.000 θέσεις. Το νέο όνομα αποφασίστηκε αργότερα, μετά το θάνατο του θρυλικού αρχηγού της ομάδας. Τα δύο διαζώματα της κερκίδας φέρουν το όνομα της ομάδας σε ασπρογαλανά γράμματα με τα μπορντώ καθίσματα στο φόντο. Το Κάτω διάζωμα βαθμίδα, όπως το ομόλογό του στην κερκίδα 'Τρέβορ Μπρούκινγκ', είναι διάσημο για την ατμόσφαιρα του.
Δυτική Κερκίδα
Η νεότερη και με διαφορά η μεγαλύτερη κερκίδα του Άπτον Παρκ με 15.000 θέσεις. Χτίστηκε το 2001 ως κερκίδα 'Dr Martens' και φιλοξενεί επίσης τα γραφεία του συλλόγου, αίθουσες συνεδριάσεων, σουίτες, αποδυτήρια, ξενοδοχείο και το κατάστημα. Το 2009, μετά τη λήξη της χορηγίας από τη 'Ντοκ Μάρτενς', η κερκίδα απέκτησε εκ νέου το παλιό της όνομα. Από το 2011 και για τα επόμενα τρία χρόνια φέρει το όνομα Alpari, από τους νέους χορηγούς της ομάδας. Οι ίδιοι οπαδοί της ομάδας επιμένουν να αναφέρονται σε αυτήν είτε ως 'Δυτική Κερκίδα' είτε, κατά τρόπο εξίσου μοχθηρό όσο και αυτοσαρκαστικό, ως 'Κερκίδα του Ρίο', μιας και χτίστηκε με χρήματα από την πώληση του Ρίο Φέρντιναντ στη Λιντς Γιουνάιτεντ. Η πώληση είχε προχωρήσει με το πρόσχημα ότι τα χρήματα θα επενδύονταν στην αγορά παικτών.
Παραπομπές
Κατηγορία:Στάδια ποδοσφαίρου στην Αγγλία Κατηγορία:Αθλητικές εγκαταστάσεις στο Λονδίνο Κατηγορία:Γουέστ Χαμ Γιουνάιτεντ
Κώστας Φλέγκας
Ο  Κώστας Φλέγκας είναι Έλληνας αθλητής της υδατοσφαίρισης που αγωνίζεται στη θέση του τερματοφύλακα. Έχει αγωνιστεί την Εθνική Ελλάδας. Γεννήθηκε στις 17 Ιουλίου 1988 στην Αθήνα, έχει ύψος 1,90 μ., βάρος 89 κ. και παίζει στον Πανιώνιο. Είναι πτυχιούχος του τμήματος Νομικής του Πανεπιστημίου Αθηνών.
Βιογραφικό
Ο Κώστας Φλέγκας είναι από τους πιο ταλαντούχους τερματοφύλακες του ελληνικού πόλο. Έχει αγωνιστεί στις μικρές εθνικές ομάδες και στην Εθνική ανδρών.
Είναι γέννημα θρέμμα των υποδομών του Πανιωνίου, στον οποίο ξεκίνησε από το τμήμα κολύμβησης το 1993 σε ηλικία πέντε ετών. Το 2001-02, σε ηλικία 13-14 ετών, μεταπήδησε στην υδατοσφαίριση. Τα επόμενα χρόνια καθιερώθηκε διαδοχικά στην παιδική, εφηβική και ομάδα νέων του συλλόγου, κατακτώντας πρώτες και δεύτερες στα αντίστοιχα πανελλήνια πρωταθλήματα. Παράλληλα κλήθηκε στις αντίστοιχες εθνικές ομάδες.
Με τον Πανιώνιο αγωνίζεται στην Α1 από τη σεζόν 2005-12. Τότε γνώρισε την πρώτη του ατομική διάκριση, αφού αναδείχθηκε καλύτερος τερματοφύλακας της χρονιάς. Ήταν μέλος της ομάδας του Πανιωνίου, που έφτασε ως τον τελικό του Λεν Τρόφι του 2009 και από εκείνη τη σεζόν ήταν ο βασικός τερματοφύλακας του συλλόγου, από το 2020 αγωνίζεται για την ΑΕΚ.
Στις Εθνικές ομάδες
Το 2003 κλήθηκε στην Εθνική παίδων και ακολούθησαν οι κλήσεις στις εθνικές εφήβων και νέων ανδρών. Το 2005 κλήθηκε για πρώτη φορά στην Εθνική ανδρών, με την οποία μετείχε στους Μεσογειακούς Αγώνες της Αλμερία. Επίσης έλαβε μέρος στους Μεσογειακούς Αγώνες 2009 στην Ιταλία.
Με την Εθνική νέων έχει πάρει μέρος το 2005 στο Παγκόσμιο και το 2006 στο Πανευρωπαϊκό Πρωτάθλημα Νέων Ανδρών, παίρνοντας και στα δύο την 6η θέση.
Εξωτερικοί σύνδεσμοι
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές Πανιωνίου
Σεραπίωνας ο Πρεσβύτερος
Ο Σεραπίωνας ο Πρεσβύτερος ή Γιαχιά ιμπν Σαραφιούν (9ος αιώνας, αραβικά: يحيى بن سرافيون) ήταν Σύριος ιατρός γνωστός στην Ευρώπη του Μεσαίωνα με την εξελληνισμένη μορφή του ονόματος του, στην οποία είχε προστεθεί η διευκρινιστική επωνυμία πρεσβύτερος ώστε να μην συγχέεται με τον ιατρικό συγγραφέα του 12ου αιώνα Σεραπίωνα τον Νεότερο με τον οποίο ταυτοποιούνταν συχνά.
Διασώζονται 2 έργα τα οποία φέρουν το όνομα του, ένα με τον τίτλο Aphorismi Magni Momenti de Medicina Practica, και το άλλο ονομάζεται αλ-Κουννάς επίσης γνωστό και ως Πανδέκται ή Πρακτικά ή Θεραπευτική Μέθοδος στα ελληνικά, ή Aggregator ή Breviarium στα λατινικά. Το αντικείμενο του έργου αυτού είναι η συλλογή και επισκόπηση των απόψεων των Ελλήνων και Αράβων ιατρών σχετικά με τις ασθένειες και την αντιμετώπιση τους. Είχε επίσης μεταφράσει στα Αραβικά έργα του ιατρού Αλέξανδρου του Τραλλιανού του 6ου αιώνα, του οποίου το έργο μόνο λίγοι άλλοι Άραβες συγγραφείς φαίνεται πως γνώριζαν.
Παραπομπές
Κατηγορία:Άραβες ιατροί
Θάνατοι τον Ιανουάριο του 2012
Καταγράφονται θάνατοι προσωπικοτήτων που έγιναν τον μήνα Ιανουάριο του έτους 2012 ακολουθούμενοι από πηγές, μέσω των οποίων μεταδόθηκαν.
31 Ιανουαρίου
01
Ηρακλείδης ο Μύλασος
Ο Ηρακλείδης ο Μύλασος ήταν αρχαίος Έλληνας ηγεμόνας στην αρχαία ελληνική πόλη Μύλασα της Καρίας, κατά την επανάσταση των Ιωνικών πόλεων (βλ. Ιωνική Επανάσταση) το 498 π.Χ.. Αναλαμβάνοντας την αρχηγεία των επαναστατημένων πόλεων κατέλαβε την κύρια οδό προς τα Πήδασα στήνοντας ενέδρα κατά των Περσών. Προβαίνοντας σε γενική επίθεση κατά τη διάρκεια της νύκτας επέφερε τεράστιες απώλειες στους Πέρσες. Στην αιφνιδιαστική εκείνη επίθεση σκοτώθηκαν τρεις Πέρσες στρατηγοί, οι Δαυρίσης, Ἀμόργης καὶ Σισιμάκης.
... ''μετὰ δὲ τοῦτο τὸ τρῶμα ἀνέλαβόν τε καὶ ἀνεμαχέσαντο οἱ Κᾶρες· πυθόμενοι γὰρ ὡς στρατεύεσθαι ὁρμέαται οἱ Πέρσαι ἐπὶ τὰς πόλις σφέων, ἐλόχησαν τὴν ἐν Πηδάσῳ ὁδόν, ἐς τὴν ἐμπεσόντες οἱ Πέρσαι νυκτὸς διεφθάρησαν καὶ αὐτοὶ καὶ οἱ στρατηγοὶ αὐτῶν Δαυρίσης καὶ Ἀμόργης καὶ Σισιμάκης· σὺν δέ σφι ἀπέθανε καὶ Μύρσος ὁ Γύγεω. τοῦ δὲ λόχου τούτου ἡγεμὼν ἦν Ἡρακλείδης Ἰβανώλλιος ἀνὴρ Μυλασσεύς''.
Παραπομπές
Κατηγορία:Αρχαίοι Έλληνες στρατηγοί Κατηγορία:Ηγεμόνες της Καρίας
Σωτήρης Μπαλάφας
Ο Σωτήρης Μπαλάφας (Άρτα, καταγωγή από Χανόπουλο, 19 Αυγούστου 1986) είναι Έλληνας ποδοσφαιριστής που αγωνίζεται ως αμυντικός μέσος. Την αγωνιστική περίοδο που διανύουμε αγωνίζεται με την φανέλα του Αστέρα Τριπόταμου στην Ε.Π.Σ. Ημαθίας.
Αναγέννηση Άρτας
Ξεκίνησε το ποδόσφαιρο από τα τμήματα υποδομών του Αμβρακικού Άρτας και στη συνέχεια αγωνίστηκε στον Εθνικό Φιλιππιάδας, ενώ το 2003 επέστρεψε στην Άρτα για την Αναγέννηση Άρτας, με τη φανέλα της οποίας την αγωνιστική περίοδο 2003-04 κέρδισε την άνοδο από τη Δ΄ Εθνική και την αγωνιστική περίοδο 2004-05 αγωνίστηκε για πρώτη φορά στις επαγγελματικές κατηγορίες, στο πρωτάθλημα της Γ΄ Εθνικής.
ΠΑΟΚ
Οι εμφανίσεις του στην Αναγέννηση Άρτας σε συνδυασμό με την παρουσία του στην εθνική Νέων, όπου είχε προπονητή τον Γιώργο Κωστίκο ο οποίος εκείνη την εποχή ήταν τεχνικός διευθυντής του δικεφάλου και είχε εμπιστοσύνη στις ικανότητες του νεαρού Αρτινού (ενώ μετά την απομάκρυνση του Νίκου Καραγεωργίου ανέλαβε την τεχνική ηγεσία του συλλόγου) είχαν ως αποτέλεσμα την έλευση του Μπαλάφα στον ΠΑΟΚ, όπου θεωρήθηκε από κοινού με άλλους νεαρούς ποδοσφαιριστές όπως οι Στέλιος Ηλιάδης, Χουσεΐν Μουμίν, Λάζαρος Χριστοδουλόπουλος, Στέλιος Μαλεζάς, Σικαμπάλα, Νίκος Αραμπατζής και Χρήστος Μελίσσης ως το μέλλον του συλλόγου.
Δανεισμός στον ΠΑΣ Γιάννινα
Το καλοκαίρι του 2009, η ύπαρξη των Πάμπλο Γκαρσία και Βίκτορ Βιτόλο είχε ως αποτέλεσμα τον δανεισμό του στον ΠΑΣ Γιάννινα με σκοπό να πάρει χρόνο συμμετοχής. Στην ομάδα των Ιωαννίνων πρόλαβε να λάβει μέρος σε 11 αγώνες πρωταθλήματος πριν διακοπεί κοινή συναινέσει ο δανεισμός του τον Ιανουάριο του 2010.